Amund Raknerud

Amund Raknerud (født 3. oktober 1907 på Hamar, død 7. januar 1962) var en norsk pianist, dirigent og akkompagnatør.

Liv og arbeid
Amund Raknerud spilte mye sammen med fiolinist og bysbarn Øivind Bergh (1909–1987) i oppveksten. Etter examen artium 1926 flyttet han til Kristiania og tok lærereksamen i 1928. Han gikk i lære hos pianist Nils Larsen (1888–1937) og spille på kafé og Dovrehallen. Amund gikk også hos Arild Sandvold (1895–1984) for å lære orgelspill, tok organisteksamen i 1933 og debuterte som organist før han debuterte som pianist året efter, samtidig med nevnte Øivind Bergh.50 år i VG den 3. oktober 1957.  I likhet med Bergh var Raknerud på 1930-tall aktiv i hovedstadens jazzmiljø. Amund var blant annet i besetningen til det såkalte Cecil-orkestret, ledet av vokalisten Cecil Aagaard (1916–1984) fra Larvik.

Frem til 1939 var han repetitør ved Nationaltheatret, med ansvar for innøving av det musikalske. I 1945 var han pianisten i Rikard Nordraak (film) og i 1946 turnerte han Amerika med Randi Heide Steen (1909–1990).Teatret trenger musikken. Amund Raknerud om sin vandring fra pianokrakken til dirigentpulten i VG den 26. mars 1946.  Han hadde også jobbet med å akkompagnere den russiske sopranen Maria Maximovitsj og den walisiske tenor Richard Lewis (1914–1990). Senhøstes 1946 gikk turen til det nystartede UNESCO i Paris for å akkompagnere Gunnar Brunvoll (1924–1999) samt videre studier i Milano der han oppholdt seg frem til mars 1947.Norsk konsert for Unesco i Paris i VG den 24. oktober 1946.  Nedover reiste også mezzosopranen Eva Gustavson (1917–2009), som Amund hadde akkompagnert ved hennes debut tidligere det året. Raknerud studerte direksjon hos Giuseppe Pais (1890–1972) i Milano. En tid var han også kapellmester ved Nationaltheatret. Sent i 1949 ble det kjent at han hadde spilt for Europahjelpen (senere kalt Flyktningehjelpen) nede i Bremen.

Det ble ny studiereise til Italia i 1950. Da Folketeateret i 1954 førte opp sin første opera var Amund repetitør i Tosca med Hamargutten Sverre Arvid Bergh (1915–1980) på dirigentplass."Tosca" tar Folketeateret i besittelse i VG den 21. mai 1954. Senere steppet han også inn som dirigent for orkestret. Han var også repetitør for Operakoret. Han var også sangpedagog for blant andre sopranen Aase Nordmo Løvberg (1923–2013) som han også akkompagnerte ved hennes debut i 1948 og ofte ellers også.

Amund Raknerud var sønn av lærerparet Andreas Raknerud (1860–1918) og Ellen Gunda Røhne (1869–1944). Amund ble gift i 1948 med billedkunstneren Gladys Raknerud (1912–1997). De var foreldre til forfatteren Nils Amund Raknerud (født 1949) som igjen er far til rapperen Don Martin (født 1978).Raknerudvillaen.
 Referanser 

Kategori:Norske pianister
Kategori:Norske dirigenter
Kategori:Personer fra Hamar kommune
Kategori:Fødsler i 1907
Kategori:Dødsfall i 1962